వాలెంతినా తెరిష్కోవా
వాలెంతినా తెరిష్కోవా రష్యాకు మరియు పూర్వపు సోవియట్ యూనియన్ కు చెందిన వ్యోమగామి. ఆమె మార్చి 6, 1937 న జన్మించింది. ఈమె అంతరిక్షంలోకి వెళ్ళిన మొదటి మహిళగా చరిత్రలో ప్రసిద్ధికెక్కింది. ఆమె జూన్ 16,1963 న అంతరిక్షంలోకి వెళ్ళుటకు ప్రయోగించిన వోస్కోట్-6 అనే అంతరిక్ష నౌకకు పైలెట్ గా నాలుగు వందలమంది దరఖాస్తుదారులలో ఒకరిగా ఎంపికైనది. అంతరిక్ష సంస్థ లోకి అడుగు పెట్టిన తెరిస్కోవా సోవియట్ వాయుసేనా దళంలో మొదటి సారిగా గౌరవప్రథమైన హోదాలో ఉండెడిది. ఆమె అంతరిక్షంలోనికి వెళ్ళిన మొదటి మహిళా పైలట్ గా ప్రసిద్ధి చెందింది. ఆమె మూడు రోజుల అంతరిక్ష యాత్రలో అనేక స్వీయ పరీక్షలను నిర్వహించుకొని ఆమె స్త్రీల శరీరంలో గల మార్పులకు సంబంధించిన సమాచారాన్ని సేకరించింది.
భారతదేశపు మహిళా ఫైటరు ఫైలట్లు
భారతదేశపు సాయుధ రక్షణ దళాల్లో లింగ సమానత్వానికి ప్రతీకగా, భారతదేశ రక్షణదళ చరిత్రలో మొదటిగా ముగ్గురు మహిళా పైటర్ పైలెట్లు వైమానిక దళంలో అడుగు పెట్టారు. అవని చతుర్వేది, భావనా కాంత్ మరియు మొహానా సింగ్ లు ఆ ఖనత పొందిన ప్రథమమహిళా ఫైటరులు.2016 జూన్ 18 శనివారం, తెలంగాణా రాష్ట్రంలోని హైదరాబాద్ శివారులోఉన్నటువంటి దుండిగల్ ఎయిర్‌ఫోర్స్ అకాడమిలో నిర్వహించిన కంబైండ్ గ్రాడ్యుయేసన్ కార్యక్రమంలో ఈ ముగ్గురు మహిళా ఫైటరు ఫైలెట్లను అధికారికంగా వైమానిక దళంలోకి తీసుకొన్నారు.
భారతవైమానిక దళంలోకి మహిళలను తీసుకోవటం 1992 లో మొదలైనది.2016 నాటికి భారతదేశ సాయుధదళాల్లో సుమారు 3,500మంది పనిచేస్తుంటే, వైమానిక రక్షణరంగంలో ఇంచుమించు 1500 మంది వరకు వివిధ హోదాల్లో పనిచేస్తున్నారు.అయితే ఇంతవరకు మహిళలను రవాణా విమానాలు, మరియు హెలికాప్టర్లకు మాత్రమే చోదకులగా/పైలెట్ నియమించారు.25 సంవత్సరాల భారతదేశ వైమానికరక్షణదళ చరిత్రలో ఇప్పుడు మొదటి సారిగా ముగ్గురు ఆడవారికి ఫైటరు విమానచోదకులుగా అవకాశం ఇచ్చారు.